deti dobre prosperujú, vzhľadom na predčasné narodenie musia byť sledované v rizikovej poradni. Absolvovali už neurologické vyšetrenie a včera sa s nimi rodičia vybrali na novorodenecké oddelenie FN L. Pasteura. Deťom odobrali krv kvôli zisteniu krvného obrazu a vyšetrili im ultrazvukom srdiečka. Výsledky prednostu Petra Krcha uspokojili, aj keď u Zuzky ešte pretrvávajú isté problémy.
"S vývojom u detí som spokojný, zdravotný stav všetkých sa pekne stabilizuje. Dobre priberajú a ultrazvuk potvrdil, že sa u chlapcov upravila aj činnosť srdca. Branko a Martinko už nemajú žiadne problémy a Kubko iba menšie. No Zuzka, ktorá oproti chlapcom aj menej papá, bude potrebovať kontrolu u kardiológa," hovorí MUDr. Krcho (na snímke), podľa ktorého bol neurologický nález detí v poriadku. Štvorčiatka však budú naďalej priebežne sledované neurológom, kardiológom i neonatológom, aby sa zistili prípadné drobné problémy.